แบงก์โน๊ตส์
ฝุ่นกำลังตลบ รัฐบาลกำลังเขย่าปรับ ครม.ใหม่ แหล่งข่าววงในชี้เป้าชัดว่า
18 ม.ค. 2555

สงสัยจะเก้อ 
ฝุ่นกำลังตลบ รัฐบาลกำลังเขย่าปรับ ครม.ใหม่ แหล่งข่าววงในชี้เป้าชัดว่า “ธีระชัย ภูวนาถนรานุบาล” มีสิทธิเด้งออกจากเก้าอี้ รมว.คลังแน่ๆ 




ยังไงก็ไม่รู้ละ เมื่อวานนี้มีคนแอบเห็น “ประสาร ไตรรัตร์วรกุล” ผู้ว่าการแบงก์ชาติ ดอดพบ “คุณธี” เพื่อส่งการบ้านชุดใหญ่
ทั้งแจ้งความคืบหน้า พ.ร.ก.โอนหนี้กองทุนเพื่อการฟื้นฟู และพัฒนาระบบสถาบันการเงิน 1.14 ล้านล้านบาท ไปให้กองทุนรับภาระเอง
งานนี้ผู้ว่าการแบงก์ชาติมารายงานผลตามที่ตกลงกันไว้ เพื่อหารือว่าเก็บเงินสมทบประกันเงินฝากมาใช้หนี้กองทุนฟื้นฟูฯ อัตราเท่าไรดี ซึ่งยังไร้ข้อสรุป
พร้อมทั้งชี้แจงความคืบหน้าความพร้อม การเปิดเสรีการเงินให้ธนาคารต่างชาติเข้ามาเปิดสาขาในไทยได้เร็วขึ้นจากเดิมกำหนดปี 2557 
งานนี้สงสัยอาจารย์ประสารจะต้องกลับไปเตรียมทำการบ้านมาใหม่ เพื่อมารายงานว่าที่ รมว.คลังคนใหม่ เจ้าไอเดียโอนหนี้กองทุนฟื้นฟูฯ โดยตรง “เดอะโต้ง” กิตติรัตน์ ณ ระนอง จะดีกว่าไหมคะ คุณขา